
Rīgā

Par papildus informācijas sniegšanu

SIA „Rīgas nami” (turpmāk tekstā – Pasūtītājs) ir saņēmusi jautājumu par iepirkumu “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde” (ID Nr. RN 2023/76), kā rezultātā, saskaņā ar Publisko iepirkumu likuma prasībām, sniedzam šādu informāciju.

Jautājums Nr.10:
Kandidātu atlases prasībās vairākos punktos ir minēta prasība par pieredzes apliecinājumu līdzvērtīga objekta projektēšanā, kura energoefektivitātes rādītājs būtu ne sliktāks kā 40kWh/m2 gadā (A klase), kas ir salīdzinoši ļoti augsta prasība. Vai tiks izskatīti piedāvājumi, kuru pieredzes apliecinājumu raksturos objekti ar energoefektivitātes rādītāju robežās līdz 45kWh/m2, kas ir atbilstoši A klases rādītājiem?
Atbilde Nr.10:
Atbilstoši 25.06.2019. MK noteikumiem Nr. 280 “Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika"” ēku energoefektivitātes minimālais pieļaujamais līmenis visām jaunbūvēm no 01.01.2021. ir “gandrīz nulles enerģijas ēka”, bet ēkas, kuras ir valsts vai pašvaldības īpašumā un institūciju valdījumā un kurās atrodas valsts vai pašvaldības institūcijas, šāda prasība ir spēkā jau no 01.01.2019. Savukārt atbilstoši 08.04.2021. MK noteikumiem nr. 222 “Ēku energoefektivitātes aprēķina metodes un ēku energosertifikācijas noteikumi” “gandrīz nulles enerģijas ēka” tiek 8. punktā definētas dažādas prasības, kuras visas jāizpilda, bet viena no tām ir A energoefektivitātes klase. Līdz ar to uzskatās, ka šī nav augsta prasība, bet norma, kurai atbilstošiem projektētājiem būtu jābūt pieredzei, ņemot vērā prasības stāšanos spēkā datumu. Ņemot vērā, ka projektējamā ēka atbilst kategorijai ”dažādu sociālo grupu kopdzīves mājas”, kurai sasniedzamais rādītājs ir 40 kWh/m2 gadā, tiks pieņemts tikai nolikumā definētais pieredzes apliecinājums.

Jautājums Nr.11:
Par Nolikuma 5.9. punktu.
Ja pretendenta līdzšinējā pieredze failu reģistrācijas sistēmai ar datu uzglabāšanu serverī ir balstīta uz serveriem un platformām, kurus konkrētu projektu izstrādes laikā uztur Pasūtītāja puse, vai par pieņemamu un par atbilstošu tiks uzskatīts pretendenta apliecinājums par sistēmām, kuras pretendents pārzin un kurās datu uzglabāšana ir veikta, kā arī apliecinājums tam, ka pretendents iegādāsies šādu pakalpojumu gadījumā, ja uzvarēs šajā konkursā. Pretendenta līdzšinējā pieredze liecina par to, ka parasti šīs sistēmas uztur Pasūtītāja puse, ņemot vērā to, ka serveros glabātā informācija ir nepieciešama būvniecības un ēkas apsaimniekošanas tālākajos posmos un procesos, kad projektētājs savu aktīvo līdzdalību ir beidzis.
Atbilde Nr.11:
Par atbilstošu tiks uzskatīts pretendenta apliecinājums par sistēmām, kuras pretendents pārzin un kurās datu uzglabāšana ir veikta, kā arī apliecinājums tam, ka pretendents iegādāsies šādu pakalpojumu gadījumā, ja uzvarēs konkursā.


Jautājums Nr.12:
Lūdzu precizēt Nolikuma 3. pielikumā "Apliecinājums par pieredzi" 1. punktā norādīto periodu - desmit vai piecu gadu laikā ("Apliecinām, ka mums iepriekšējo 10 (piecu) gadu laikā...").
Atbilde Nr.12:
Pretrunu gadījumā noteicošais dokuments ir nolikums. Pieredze tiek vērtēta pēdējo 10 gadu periodā. Attiecīgā neprecizitāte tiks koriģēta.

Jautājums Nr.13:
Lūdzu precizēt Kandidāta pieredzes prasību par projektējamo iekštelpu prasību. Nolikuma 5.5. punktā prasīts vismaz 3000m2, bet 3. pielikumā prasīts vismaz 2000m2.
Atbilde Nr.13:
Pretrunu gadījumā noteicošais dokuments ir nolikums. Pieredze tiek prasīta vismaz 3 000 m2 kopējā iekštelpu platībā. Attiecīgā neprecizitāte tiks koriģēta.

